- Մենք Սպիտակ գիրք են մշակել, որտեղ ներառում ենք այն արգելքները, բացառումներն ու սահմանափակումները, որոնք հնարավոր է եղել գրանցել։ Հաշվարկել ենք մոտ 120 նման դիրք։ Գրանցվածների կեսի մասով մենք ունենք բոլոր երկրների համաձայնությունն առ այն, որ դրանք անհրաժեշտ է վերացնել։ Մնացածի շուրջ հանձնաժողովում սուր քննարկումներ են ընթանում։ Սակայն այս ոլորտում մեր հիմնական աշխատանքը կապված է այն բանի հետ, որ մենք պետք է անցնենք համաձայնեցված քաղաքականության իրագործմանը, քանի որ խնդիրը խոչընդոտները չեն։ Դրանք զուտ հետևանք են այն բանի, որ մենք տարբեր քաղաքականություն ենք վարում, որոնք անխուսափելիորեն հանգեցնում են նոր արգելքների և խոչընդոտների առաջացմանը։ Ուստի խնդրի հիմնարար լուծումը համաձայնեցված քաղաքականություն վարելն է։ Եվ այն, որ մեր նախագահները հաստատել են Եվրասիական տնտեսական միության թվային օրակարգը՝ գրավականն է այն բանի, որ մեզ կհաջողվի թվայնացված հարթակ ստեղծել համաձայնեցված քաղաքականություն վարելու համար։